ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. Κατάσταση του Ταμείου στις 31 Δεκεμβρίου 2010 3

2.1. Χρηματοδοτικές ροές του Ταμείου 3

2.2. Παρουσίαση των λογαριασμών 5

2.3. Οικονομική κατάσταση του Ταμείου Εγγυήσεων προ της ενοποίησης στις 31 Δεκεμβρίου 2010 5

2.3.1. Ταμείο Εγγυήσεων: ισολογισμός προ της ενοποίησης 5

2.3.2. Ταμείο Εγγυήσεων: λογαριασμός οικονομικού αποτελέσματος προ της ενοποίησης 8

3. Πληρωμές προς ή από το Ταμείο 9

3.1. Νομική βάση των πληρωμών από τον γενικό προϋπολογισμό προς το Ταμείο 9

3.2. Πληρωμές προς ή από τον γενικό προϋπολογισμό κατά τη διάρκεια του οικονομικού έτους 10

3.2.1. Τροφοδότηση του Ταμείου 10

3.2.2. Τόκοι από τις τοποθετήσεις των ρευστών διαθεσίμων του Ταμείου 10

3.2.2.1. Επενδυτική πολιτική 10

3.2.2.2. Επιδόσεις 10

3.2.2.3. Έσοδα από τόκους 11

3.3. Ποσά που ανακτήθηκαν από υπερήμερους οφειλέτες 11

4. Υποχρεώσεις του Ταμείου 11

4.1. Πληρωμές για αθέτηση υποχρεώσεων 11

4.2. Αμοιβή της ΕΤΕπ 12

Εισαγωγή

Με τον κανονισμό (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009[1] (κωδικοποιημένη έκδοση), ιδρύθηκε Ταμείο Εγγυήσεων για τις εξωτερικές δράσεις («το Ταμείο») που έχει ως στόχο την εξόφληση των πιστωτών της Ένωσης σε περίπτωση αθέτησης των υποχρεώσεων των δικαιούχων δανείων που έχει χορηγήσει ή εγγυηθεί η Ευρωπαϊκή Ένωση. Σύμφωνα με το άρθρο 7 του κανονισμού, η Επιτροπή ανέθεσε τη χρηματοοικονομική διαχείριση του Ταμείου στην Ευρωπαϊκή Τράπεζα Επενδύσεων (EΤΕπ) βάσει συμφωνίας που υπεγράφη μεταξύ της Κοινότητας και της ΕΤΕπ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο («η συμφωνία»).

Βάσει του άρθρου 8 παράγραφος 2 της συμφωνίας, η ΕΤΕπ υποβάλλει κατ’ έτος στην Επιτροπή, πριν από την 1η Μαρτίου, ετήσια έκθεση σχετικά με την κατάσταση και τη διαχείριση του Ταμείου, («κατάσταση οικονομικών αποτελεσμάτων»), και την οικονομική κατάσταση του Ταμείου για το προηγούμενο έτος («δήλωση χρηματοοικονομικής κατάστασης του Ταμείου») Περισσότερες λεπτομέρειες της έκθεσης που καλύπτουν το έτος 2010 παρατίθενται στο έγγραφο εργασίας των υπηρεσιών της Επιτροπής.

Επιπλέον, το άρθρο 8 του κανονισμού προβλέπει ότι η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο, μέχρι την 31η Μαΐου του επόμενου έτους, έκθεση σχετικά με την κατάσταση του Ταμείου και τη διαχείρισή του για κάθε οικονομικό έτος.

Κατάσταση του Ταμείου στις 31 Δεκεμβρίου 2010

Η κατάσταση του ταμείου είναι το άθροισμα όλων των χρηματοδοτικών ροών από την ίδρυση του Ταμείου, το 1994.

Χρηματοδοτικές ροές του Ταμείου

Η κατάσταση του Ταμείου παρουσιάζεται σύμφωνα με τα διεθνή πρότυπα χρηματοοικονομικής αναφοράς (ΔΠΧΑ) κατά το κλείσιμο του οικονομικού έτους 2010.

Το συνολικό ποσό των διαθεσίμων του Ταμείου ανερχόταν σε 1.347.330.925,77 ευρώ (βλ. τμήμα 3 του εγγράφου εργασίας των υπηρεσιών της Επιτροπής: Δήλωση της χρηματοοικονομικής κατάστασης του Ταμείου στις 31 Δεκεμβρίου 2010, όπως υποβλήθηκε από την ΕΤΕπ). Παρακάτω παρατίθεται το άθροισμα των χρηματοδοτικών ροών από ιδρύσεως του Ταμείου:

Ταμείο Εγγυήσεων | Ποσό |

Ποσά που καταβλήθηκαν στο Ταμείο από τον προϋπολογισμό | + 2.985.684.500,00 ευρώ |

Διαδοχικά ετήσια καθαρά αποτελέσματα | + 760.201.245,08 ευρώ |

Ανακτηθέντα ποσά από πληρωμές του Ταμείου για αθετήσεις υποχρεώσεων | + 576.705.008,19 ευρώ |

Δεδουλευμένες[2] αμοιβές διαχείρισης και ελέγχου της ΕΤΕπ το 2010 που αντιστοιχούν στις πληρωμές που πρέπει να γίνουν το 2011 | + 747.058,18 ευρώ |

Εισπραχθείσες προμήθειες για καθυστερημένες ανακτήσεις ποσών το 2002 | + 5.090.662,91 ευρώ |

Προσαρμογή λόγω της εφαρμογής ΔΠΧΠ για την αποτίμηση του χαρτοφυλακίου του Ταμείου (βλ. σημείο «Αποθεματικά» στο Παθητικό του Ισολογισμού του Ταμείου Εγγυήσεων στο Τμήμα 3 του εγγράφου εργασίας των υπηρεσιών της Επιτροπής) | - 1.845.165,61 ευρώ |

Μείον τις καταπτώσεις εγγυήσεων από τους πόρους του Ταμείου | - 477.860.856,19 ευρώ |

Μείον τις αλλεπάλληλες επανακαταβολές του πλεονάσματος του Ταμείου στον γενικό προϋπολογισμό της Ευρωπαϊκής Ένωσης και τις επανακαταβολές μετά την προσχώρηση των υποψήφιων χωρών στην ΕΕ | - 2.501.391.526,79 ευρώ |

Λογιστική αξία του Ταμείου στις 31 Δεκεμβρίου 2010 | 1.347.330.925,77 ευρώ |

Βάσει του άρθρου 5 του κανονισμού, το ποσό που πρέπει να μεταφερθεί από τον προϋπολογισμό στο Ταμείο το έτος n + 1 υπολογίζεται με βάση τη διαφορά μεταξύ του ποσού-στόχου και της αξίας των καθαρών στοιχείων ενεργητικού του Ταμείου στα τέλη του έτους n - 1, υπολογιζόμενο στις αρχές του έτους n.

Τα καθαρά στοιχεία ενεργητικού του Ταμείου (ήτοι τα καθαρά ρευστά διαθέσιμα του Ταμείου) στις 31 Δεκεμβρίου 2010 ανήλθαν σε 1.485.463.867,59 ευρώ. Πρόκειται για το άθροισμα της λογιστικής αξίας του Ταμείου που ανέρχεται σε 1.347.330.925,77 ευρώ, μείον δεδουλευμένες αμοιβές ΕΤΕπ και αμοιβές ελέγχου ύψους 747.058,18 ευρώ, εκ των οποίων 715.037,50 ευρώ αφορούν διαχειριστικές αμοιβές (αμοιβές ΕΤΕπ του 2010), και της μεταφοράς από τον προϋπολογισμό 138.880.000,00 ευρώ, όπως καθορίστηκε το 2010 για τον προϋπολογισμό του 2011[3].

Το άρθρο 3 του κανονισμού[4] προβλέπει ότι το ποσό του Ταμείου πρέπει να ανέρχεται σε ένα ποσό-στόχο ίσο με το 9% του συνόλου των τρεχουσών υποχρεώσεων σε κεφάλαιο που απορρέουν από κάθε πράξη, συν τους απαιτητούς και μη καταβληθέντες τόκους.

Οι τρέχουσες πράξεις δανειοδοσίας και παροχής δανειακών εγγυήσεων υπέρ τρίτων χωρών συν τους δεδουλευμένους τόκους ανήλθαν σε 19.395.882.340,31 ευρώ στις 31 Δεκεμβρίου 2010, εκ των οποίων 137.336.644,89 αντιστοιχούσαν σε δεδουλευμένους τόκους. Ο λόγος μεταξύ των καθαρών στοιχείων ενεργητικού του Ταμείου ύψους 1.485.463.867,59 ευρώ και των τρεχουσών υποχρεώσεων σε κεφάλαιο που αναφέρεται στον κανονισμό ήταν 7,7%. Εφόσον ο λόγος αυτός είναι κατώτερος από το ποσό-στόχο του 9% επί του συνολικού ποσού των τρεχουσών εγγυήσεων (στρογγυλοποιημένο σε 1.745,63 εκατομμύρια ευρώ), πρέπει να πραγματοποιηθεί μεταφορά από τον γενικό προϋπολογισμό της Ευρωπαϊκής Ένωσης προς το Ταμείο, όπως προβλέπεται στο άρθρο 5 του κανονισμού. Το ποσό που πρέπει να καταχωρισθεί το 2011 ως πρόβλεψη στο προσχέδιο προϋπολογισμού του 2012 είναι 260.170.000,00 ευρώ.

Παρουσίαση των λογαριασμών

Δεδομένου ότι η Επιτροπή έχει αποφασίσει να καταρτίζει τους λογαριασμούς της βάσει νέων λογιστικών κανόνων εμπνευσμένων από τις αρχές του διέπουν τα ΔΛΠΔΤ[5]/ΔΠΧΑ, οι προ της ενοποίησης οικονομικές καταστάσεις του Ταμείου καταρτίστηκαν σύμφωνα με τις ίδιες αρχές όπως περιγράφεται στο έγγραφο εργασίας των υπηρεσιών της Επιτροπής.

Οικονομική κατάσταση του Ταμείου Εγγυήσεων προ της ενοποίησης στις 31 Δεκεμβρίου 2010

Καταρτίζεται μια οικονομική κατάσταση του ταμείου εγγυήσεων προ της ενοποίησης προκειμένου να συμπεριληφθούν λογιστικές πράξεις οι οποίες δεν συμπεριλαμβάνονται στην οικονομική κατάσταση του Ταμείου που καταρτίστηκε από την ΕΤΕπ (βλ. έγγραφο εργασίας των υπηρεσιών της Επιτροπής). Η ανάγκη συμπερίληψης των εν λόγω πράξεων οφείλεται στις διαδοχικές αθετήσεις υποχρεώσεων που προέκυψαν από ην ίδρυση του Ταμείου. Αν ο δικαιούχος μιας δανειακής πράξης που καλύπτεται από εγγύηση του Ταμείου αθετήσει τις υποχρεώσεις του, στον ισολογισμό προ της ενοποίησης θα πρέπει να συμπεριλαμβάνονται τυχόν καθυστερημένες οφειλές συν οι οφειλόμενοι τόκοι υπερημερίας και άλλες λογιστικές οφειλές[6] έως την πλήρη εξόφληση των επαναπληρωμών των ποσών που οφείλονται στο Ταμείο. Έτσι, στο τέλος του έτους θα υπάρχει μια πλήρης σειρά χρηματοοικονομικών καταστάσεων προς ενσωμάτωση στον ενοποιημένο ισολογισμό της ΕΕ. Στις 31.12.2010, δεν υπάρχει αθέτηση υποχρεώσεων. Συνεπώς, το συνολικό ύψος του ισολογισμού προ της ενοποίησης ανέρχεται σε 1.347.330.925,77 ευρώ.

Οι μεγάλες αλλαγές στην παρουσίαση των λογαριασμών εξηγούνται στις σημειώσεις με σκοπό τη συμφωνία των αριθμητικών στοιχείων με την οικονομική κατάσταση της ΕΤΕπ που παρατίθεται στο έγγραφο εργασίας των υπηρεσιών της Επιτροπής.

Ταμείο Εγγυήσεων: ισολογισμός προ της ενοποίησης

Ο ισολογισμός προ της ενοποίησης αποτελεί την κατάρτιση του ισολογισμού για την ενοποίησή του στους ενοποιημένους λογαριασμούς της ΕΕ. Οι βασικές αλλαγές επεξηγούνται στις σημειώσεις στον ισολογισμό.

Ισολογισμός: Ενεργητικό (EΥΡΩ) | 2010 | 2009 |

Κυκλοφορούντα περιουσιακά στοιχεία |

Βραχυπρόθεσμες απαιτήσεις |

Άλλα | 3.626,09 |

Βραχυπρόθεσμες επενδύσεις | 1.153.319.651,66 | 1.049.413.310,19 |

Χαρτοφυλάκιο ΔΠΠ[7] — κόστος | 1.134.968.726,10 | 1.004.786.115,50 |

Χαρτοφυλάκιο ΔΠΠ — αναλογιστική διαφορά | -1.355.359,96 | -3.096.484,22 |

Χαρτοφυλάκιο ΔΠΠ — προσαρμογή στην εύλογη αξία | -1.888.129,14 | 27.525.747,60 |

Χαρτοφυλάκιο ΔΠΠ — δεδουλευμένα | 21.594.414,66 | 20.197.940,31 |

Χαρτοφυλάκιο ΔΠΠ — απομείωση αξίας |

Ταμειακά διαθέσιμα και ισοδύναμα | 194.011.274,11 | 191.080.815,35 |

Λογαριασμοί όψεως | 1.426.322,04 | 1.078.498,12 |

Βραχυπρόθεσμες καταθέσεις — ονομαστικές τιμές | 123.637.000,00 | 153.300.000,00 |

Δεδουλευμένοι τόκοι επί βραχυπρόθεσμων καταθέσεων | 155.055,48 | 113.282,91 |

Λοιπά ισοδύναμα μετρητών — κόστος | 68.708.475,06 | 36.554.203,91 |

Δεδουλευμένοι τόκοι επί λοιπών ισοδυνάμων μετρητών | 84.421,53 | 34.830,41 |

Σύνολο κυκλοφορούντος ενεργητικού | 1.347.330.925,77 | 1.240.497.760,63 |

ΣΥΝΟΛΟ | 1.347.330.925,77 | 1.240.497.760,63 |

Ισολογισμός: Παθητικό (EΥΡΩ) | 2010 | 2009 |

A. ΙΔΙΑ ΚΕΦΑΛΑΙΑ |

Κεφάλαια (Ταμείο Εγγυήσεων) | 484.292.973,21 | 390.482.973,21 |

Πληρωμές από τον προϋπολογισμό | 484.292.973,21 | 390.482.973,21 |

(πλεόνασμα καταβλητέο στον προϋπολογισμό) |

Αποθεματικά | -1.845.165,61 | 27.678.560,35 |

Πρώτη εφαρμογή — αποθεματικό εύλογης αξίας | 42.963,53 | 152.812,75 |

Μεταβολή επί της εύλογης αξίας των στοιχείων ΔΠΠ | -1.888.129,14 | 27.525.747,60 |

Σωρευτικό πλεόνασμα/έλλειμμα | 821.618.687,47 | 780.668.814,11 |

Αποτελέσματα εις νέον | 821.618.687,47 | 780.668.814,11 |

Οικονομικό αποτέλεσμα χρήσης | 42.517.372,53 | 40.949.873,36 |

Σύνολο ιδίων κεφαλαίων | 1.346.583.867,60 | 1.239.780.221,03 |

Β. ΒΡΑΧΥΠΡΟΘΕΣΜΕΣ ΥΠΟΧΡΕΩΣΕΙΣ |

Πληρωτέοι λογαριασμοί | 747.058,17 | 717.539,60 |

Άλλα | 747.058,17 | 717.539,60 |

Σύνολο βραχυπρόθεσμων υποχρεώσεων | 747.058,17 | 717.539,60 |

ΣΥΝΟΛΟ | 1.347.330.925,77 | 1.240.497.760,63 |

Σημειώσεις του ισολογισμού:

- Οι «Βραχυπρόθεσμες απαιτήσεις - Άλλα» αφορούν ποσά εγγυήσεων του Ταμείου που έχουν καταπέσει και είναι πλέον εισπρακτέα. Περιλαμβάνουν το κεφάλαιο, τους τόκους και τα πρόστιμα που οφείλονται στον προϋπολογισμό της Ευρωπαϊκής Ένωσης μετά την αποδέσμευση της εγγύησης του Ταμείου.

- Η διαφορά στο «σωρευτικό πλεόνασμα» στα ίδια κεφάλαια σε σχέση με την οικονομική κατάσταση του Ταμείου που παρουσιάζεται στο έγγραφο εργασίας των υπηρεσιών της Επιτροπής οφείλεται στις αλλεπάλληλες επαναπληρωμές εγγυήσεων που έχουν καταπέσει και προστίμων οφειλόμενων στο Ταμείο.

- Στους «πληρωτέους λογαριασμούς - άλλα» του 2010 περιλαμβάνεται η διαχειριστική αμοιβή της ΕΤΕπ, τα έξοδα ελέγχου και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

Ταμείο Εγγυήσεων: λογαριασμός οικονομικού αποτελέσματος προ της ενοποίησης

Κατά τον ίδιο τρόπο με τον ισολογισμό, ο λογαριασμός οικονομικού αποτελέσματος καταρτίζεται για συμπερίληψη στους ενοποιημένους λογαριασμούς της ΕΕ. Οι κύριες προσαρμογές επεξηγούνται στη σημείωση στον λογαριασμό οικονομικού αποτελέσματος προ της ενοποίησης.

Ταμείο Εγγυήσεων — λογαριασμός οικονομικού αποτελέσματος προ της ενοποίησης (ΕΥΡΩ) | 2010 | 2009 |

Έσοδα από χρηματοοικονομικές πράξεις | 43.367.717,93 | 41.753.692,10 |

Έσοδα από τόκους |

Έσοδα από τόκους επί μετρητών και ισοδυνάμων τους | 1.359.361,52 | 3.496.637,06 |

Έσοδα από τόκους επί στοιχείων ΔΠΠ | 40.351.233,09 | 38.80.007,32 |

Άλλα έσοδα από τόκους | 80.574,54 | 77.047,72 |

Συναλλαγματικά κέρδη |

Κέρδη από την πώληση στοιχείων ΔΠΠ | 1.576.548,78 |

Αντιλογισμός ζημιών απομείωσης επί χρηματοοικονομικών στοιχείων ΔΠΠ |

Άλλα χρηματοοικονομικά έσοδα |

Δαπάνες χρηματοοικονομικών πράξεων | -850.345,40 | -803.818,74 |

Καταβληθέντες τόκοι |

Καταβληθέντες τόκοι επί μετρητών και ισοδυνάμων τους |

Συναλλαγματικές ζημίες |

Ζημίες από την πώληση στοιχείων ΔΠΠ |

Ζημίες απομείωσης στοιχείων ΔΠΠ |

Άλλα χρηματοοικονομικά έξοδα | -850.345,40 | -803.818,74 |

εκ των οποίων: διαχειριστική αμοιβή | -715.037,50 | -687.539,60 |

ΠΛΕΟΝΑΣΜΑ ΜΗ ΛΕΙΤΟΥΡΓΙΚΩΝ ΔΡΑΣΤΗΡΙΟΤΗΤΩΝ | 42.517.372,53 | 40.949.873,36 |

ΠΛΕΟΝΑΣΜΑ ΑΠΟ ΣΥΝΗΘΕΙΣ ΔΡΑΣΤΗΡΙΟΤΗΤΕΣ |

Έκτακτα κέρδη |

Έκτακτες ζημίες |

ΠΛΕΟΝΑΣΜΑ ΑΠΟ ΕΚΤΑΚΤΑ ΣΤΟΙΧΕΙΑ |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | 42.517.372,53 | 40.949.873,36 |

Σημείωση στον λογαριασμό οικονομικού αποτελέσματος προ της ενοποίησης:

Στα «Άλλα χρηματοοικονομικά έξοδα» περιλαμβάνεται η διαχειριστική αμοιβή της ΕΤΕπ, τα έξοδα ελέγχου και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

Πληρωμές προς ή από το Ταμείο

Στην παρούσα ενότητα περιγράφονται οι χρηματοδοτικές ροές προς ή από το Ταμείο.

Νομική βάση των πληρωμών από τον γενικό προϋπολογισμό προς το Ταμείο

Ο κανονισμός για το Ταμείο τροποποιήθηκε το 2007[8] προκειμένου να διασφαλίσει την αποτελεσματικότερη χρήση των δημοσιονομικών πόρων τροφοδοτώντας το Ταμείο βάσει του παρατηρούμενου ύψους των εγγυημένων δανείων.

Το ποσό-στόχος είναι το 9% των τρεχόντων δανείων και εγγυημένων δανείων, συμπεριλαμβανομένων όλων των ειδών πράξεων που καλύπτει (ΕΤΕπ, ΜΧΣ, δάνεια Ευρατόμ) εκτός ΕΕ. Η διαφορά μεταξύ του ποσού-στόχου και της αξίας των καθαρών στοιχείων ενεργητικού του Ταμείου προκύπτει από την τροφοδότηση του Ταμείου από τη γραμμή του προϋπολογισμού 01040114 «Τροφοδότηση του Ταμείου Εγγυήσεων» ή την πληρωμή από το Ταμείο στον προϋπολογισμό σε περίπτωση πλεονάσματος.

Το ποσό που διατίθεται για χρηματοδότηση του Ταμείου προέρχεται από τη γραμμή προϋπολογισμού 01040114 «Τροφοδότηση του Ταμείου Εγγυήσεων» θέση 4 (Εξωτερικές σχέσεις).

Πληρωμές προς ή από τον γενικό προϋπολογισμό κατά τη διάρκεια του οικονομικού έτους

Τροφοδότηση του Ταμείου

Βάσει τρεχουσών εγγυημένων πράξεων ύψους 16.360,73 εκατ. ευρώ στις 31.12.2009, ποσό 138,88 εκατ. ευρώ, το οποίο αντιστοιχεί στην τροφοδοσία του Ταμείου το 2009, εγγράφηκε στην γραμμή του προϋπολογισμού 01040114 «Τροφοδότηση του Ταμείου Εγγυήσεων» για το 2010 στην κατάσταση δαπανών του γενικού προϋπολογισμού της Ευρωπαϊκής Ένωσης για το έτος 2011. Το ποσό αυτό καταβλήθηκε εφάπαξ από τον προϋπολογισμό στο Ταμείο στις 28 Φεβρουαρίου 2011.

Τόκοι από τις τοποθετήσεις των ρευστών διαθεσίμων του Ταμείου

Επενδυτική πολιτική

Οι τοποθετήσεις των ρευστών διαθεσίμων του Ταμείου πραγματοποιούνται σύμφωνα με τις αρχές διαχείρισης που προβλέπονται στο παράρτημα της συμφωνίας της 23ης/25ης Νοεμβρίου 1994 μεταξύ Κοινότητας και ΕΤΕπ, όπως τροποποιήθηκε από τη συμπληρωματική συμφωνία αριθ. 1 της 17ης/23ης Σεπτεμβρίου 1996, τη συμπληρωματική συμφωνία αριθ. 2 της 26ης Απριλίου/8ης Μαΐου 2002, τη συμπληρωματική συμφωνία αριθ. 3 της 25ης Φεβρουαρίου 2008 και τη συμπληρωματική συμφωνία αριθ. 4 της 9ης Νοεμβρίου 2010. Συνεπώς, το 20% των κεφαλαίων του Ταμείου πρέπει να επενδύεται σε βραχυπρόθεσμες επενδύσεις (έως και ενός έτους). Οι επενδύσεις αυτές περιλαμβάνουν τίτλους κυμαινόμενου επιτοκίου, ανεξάρτητα από τη διάρκειά τους, καθώς και τίτλους σταθερού επιτοκίου με ανώτατη εναπομένουσα διάρκεια ενός έτους, ανεξάρτητα από την αρχική διάρκειά τους. Ο λόγος είναι ότι οι τίτλοι σταθερού επιτοκίου εξοφλούνται στη λήξη τους στο 100% της ονομαστικής τους αξίας, ενώ οι τίτλοι κυμαινόμενου επιτοκίου μπορούν να πωληθούν ανά πάσα στιγμή σε τιμή που πλησιάζει το 100%, ανεξάρτητα από την εναπομένουσα διάρκειά τους. Προκειμένου να διατηρηθεί η ισορροπία μεταξύ των διαφόρων μέσων εξασφάλισης της απαιτούμενης ρευστότητας, ένα ελάχιστο ποσό 100.000.000,00 ευρώ τηρείται σε μέσα χρηματαγοράς, ιδίως τραπεζικές καταθέσεις.

Ο κατάλογος των τραπεζών που είναι εξουσιοδοτημένες να δέχονται τις καταθέσεις καταρτίζεται κατόπιν κοινής συμφωνίας μεταξύ της Επιτροπής και της ΕΤΕπ. Ο κατάλογος αναθεωρείται σε τακτική βάση υπό το πρίσμα των μεταβολών στην πιστοληπτική διαβάθμιση των τραπεζών. Διαθέτουν όλες αξιολόγηση πιστοληπτικής ικανότητας από την Moody's τουλάχιστον Ρ1 για τις βραχυπρόθεσμες επενδύσεις ή ισοδύναμη αξιολόγηση από την Standard & Poor’s ή την Fitch. Οι τοποθετήσεις που πραγματοποιούνται σε αυτές διέπονται από κανόνες που αποσκοπούν στην εξασφάλιση ανταγωνιστικής απόδοσης και αποφυγής της συγκέντρωσης των κινδύνων.

Επιδόσεις

Αυτές οι επιδόσεις επιτεύχθηκαν με φόντο τη χρηματοπιστωτική κρίση και σε ένα περιβάλλον πολύ χαμηλών επιτοκίων.

Συνολικά, οι συνθήκες στην αγορά βελτιώθηκαν το 2010 σε σύγκριση με το 2009, κυρίως λόγω της ίδρυσης ενός μηχανισμού διάσωσης για τις χώρες της ευρωζώνης που αντιμετωπίζουν δυσκολίες και λόγω των συνοδευτικών μέτρων από την ΕΚΤ που διατήρησαν τα επιτόκια σε χαμηλά επίπεδα και εξασφάλισαν υψηλή ρευστότητα.

Το χαρτοφυλάκιο εμφάνισε χαμηλότερες επιδόσεις από το σημείο αναφοράς κατά 13,26 μονάδες βάσης (βλέπε τμήμα 2.4. του εγγράφου εργασίας των υπηρεσιών της Επιτροπής «Επιδόσεις» για περισσότερες λεπτομέρειες). Αν και οι επιδόσεις του Ταμείου ανήλθαν σε 1,40% κατά το πρώτο εξάμηνο του 2010, κατά το δεύτερο εξάμηνο οι επιδόσεις σημείωσαν μεγάλη κάμψη, καθώς τα προβλήματα στην Ελλάδα επηρέασαν αρνητικά τις τοποθετήσεις του Ταμείου σε ομόλογα άλλων κρατών μελών και κυρίως της Ιρλανδίας, της Πορτογαλίας, της Ισπανίας, της Ιταλίας και του Βελγίου. Η διεύρυνση των επιτοκιακών αποκλίσεων (spreads) για αυτές τις χώρες έναντι των κρατών μελών της ευρωζώνης με διαβάθμιση ΑΑΑ συνέβαλε σημαντικά στις παρατηρούμενες επιδόσεις του Ταμείου.

Έσοδα από τόκους

Το 2010, τα έσοδα από τόκους σε μετρητά ή ισοδύναμα μετρητών των τρεχούμενων λογαριασμών του Ταμείου Εγγυήσεων και από επενδύσεις σε τίτλους ανήλθαν συνολικά σε 43.367.717,93 ευρώ, που κατανέμονται ως εξής:

- Καταθέσεις και τρεχούμενοι λογαριασμοί : 1.359.361,52 ευρώ· το ποσό αυτό αντιπροσωπεύει την κατάσταση στις 31 Δεκεμβρίου 2010, περιλαμβανομένων των τόκων από τραπεζικές καταθέσεις ύψους 1.253.213,48 ευρώ και της μεταβολής των δεδουλευμένων τόκων +91.363,69 ευρώ το 2010. Οι τρεχούμενοι λογαριασμοί παρήγαγαν τόκους 14.784,35 ευρώ.

- Τίτλοι : 40.351.233,09 ευρώ· το ποσό αυτό περιελάμβανε στις 31 Δεκεμβρίου 2010 τόκους από τίτλους ύψους 39.633.686,93 ευρώ και 1.396.474,35 ευρώ από μεταβολές δεδουλευμένων τόκων. Οι τόκοι από τίτλους προέρχονται από επενδύσεις σε τίτλους που πραγματοποιήθηκαν σύμφωνα με τις επενδυτικές αρχές της συμφωνίας με την οποία ανατέθηκε στην ΕΤΕπ η διαχείριση των ρευστών διαθεσίμων του Ταμείου. Ωστόσο, από το ποσό αυτό πρέπει να αφαιρεθούν 678.928,19 ευρώ που αντιπροσωπεύουν τη διαφορά μεταξύ της τιμής εισόδου στο χαρτοφυλάκιο και της αξίας εξόφλησης· η διαφορά αυτή κατανέμεται pro rata temporis στην εναπομένουσα διάρκεια των κατεχόμενων τίτλων (αντιστοιχεί στις διαφορές υπέρ ή υπό το άρτιο που έχουν εγγραφεί στην κατάσταση αποτελεσμάτων χρήσης).

Οι τόκοι αυτοί περιλαμβάνονται στα αποτελέσματα του οικονομικού έτους.

Ποσά που ανακτήθηκαν από υπερήμερους οφειλέτες

Το Ταμείο δεν έχει ποσά προς ανάκτηση.

Υποχρεώσεις του Ταμείου

Οι υποχρεώσεις του Ταμείου αντιστοιχούν σε όλες τις χρηματοδοτικές δεσμεύσεις που έχει αναλάβει το Ταμείο

Πληρωμές για αθέτηση υποχρεώσεων

Το Ταμείο δεν παρενέβη για πληρωμές λόγω αθέτησης υποχρεώσεων το 2010.

Αμοιβή της ΕΤΕπ

Η δεύτερη συμπληρωματική συμφωνία που υπεγράφη στις 26 Απριλίου και στις 8 Μαΐου 2002 προβλέπει ότι η αμοιβή της τράπεζας προσδιορίζεται με την εφαρμογή σε κάθε διαδοχικό τμήμα των περιουσιακών στοιχείων του Ταμείου της φθίνουσας ετήσιας προμήθειας που αντιστοιχεί σε κάθε ένα από αυτά. Η αμοιβή υπολογίζεται με βάση τον μέσο όρο των περιουσιακών στοιχείων του Ταμείου.

Η αμοιβή της Τράπεζας για το 2010 ορίστηκε σε 715.037,50 ευρώ και εγγράφηκε στην κατάσταση αποτελεσμάτων χρήσης και στους μεταβατικούς λογαριασμούς (παθητικού) του ισολογισμού.

[1] ΕΕ L 145 της 10.6.2009, σ. 10 («ο κανονισμός»).

[2] Στο συγκεκριμένο ποσό των 747.058,18 ευρώ περιλαμβάνονται 715.037,50 ευρώ για τις αμοιβές διαχείρισης της ΕΤΕπ συν 32.020,67 ευρώ για τις αμοιβές εξωτερικού ελέγχου το 2010 (βλέπε «Βραχυπρόθεσμες υποχρεώσεις» του εγγράφου εργασίας των υπηρεσιών της Επιτροπής).

[3] Το ποσό των 138.880...000,00 πληρώθηκε στο Ταμείο στις 28 Φεβρουαρίου 2011 από τον γενικό προϋπολογισμό της Ευρωπαϊκής Ένωσης.

[4] Ο κανονισμός προβλέπει ότι οι πράξεις που αφορούν τις προς ένταξη χώρες οι οποίες καλύπτονται από το Ταμείο εξακολουθούν να καλύπτονται από την εγγύηση της ΕΕ μετά την ημερομηνία ένταξης. Ωστόσο, από την εν λόγω ημερομηνία και μετά παύουν να είναι εξωτερικές δράσεις της ΕΕ και καλύπτονται απευθείας από τον γενικό προϋπολογισμό της Ευρωπαϊκής Ένωσης και όχι πλέον από το Ταμείο.

[5] ΔΛΠΔΤ, Διεθνή λογιστικά πρότυπα για τον δημόσιο τομέα.

[6] Στις άλλες λογιστικές οφειλές περιλαμβάνεται η διαφορά συναλλαγματικής ισοτιμίας, αν υπάρχει, η οποία είναι πληρωτέα για άλλες υποχρεώσεις (κυρίως τα τέλη είσπραξης που οφείλονται στην ΕΤΕπ).

[7] Διαθέσιμα προς πώληση στοιχεία.

[8] Κανονισμός (ΕΚ, Ευρατόμ) αριθ. 89/2007 του Συμβουλίου, της 30ής Ιανουαρίου 2007, για τροποποίηση του κανονισμού (ΕΚ, Ευρατόμ) αριθ. 2728/94 περί ιδρύσεως Ταμείου Εγγυήσεων για τις εξωτερικές δράσεις, ΕΕ L 22 της 31.1.2007, σ. 1.